open-index/open-wikipedia-markdown huggingface dataset:
Ropažu draudzes novads

thumb|250px|Ropažu draudzes novads (1791. gada karte).
thumb|250px|Ropažu baznīca (2004).
thumb|250px|Ropažu mācītājmuiža (1917).
thumb|250px|Ropažu muižas kungu māja 20. gadsimta sākumā.
**Ropažu draudzes novads** () bija viens no 25 Vidzemes guberņas Rīgas apriņķa draudzes novadiem.

## Muižas
1826. gadā Ropažu draudzes novadā bija šādas muižas:
*Ropažu mācītājmuiža (*Rodenpois Pastorat*)
*Endzeliņu muiža (*Henselshof*) 
*Ropažu muiža (*Rodenpois*) ar pusmuižāmː
** Nāgelmuiža (*Nagelshof*)
** Kangaru muiža (*Tupping*)
** Podkājas muiža (*Podekay, Pohdekahje*)
**Jāņukalna muiža (*Johannisfeld*)
**Jaunā muiža (*Neuhof*)


BM09192Am.jpg|Ropažu mācītājmuiža (Broce)
BM09195Am.jpg|Ropažu mācītājmuiža
Bm04168am.jpg|Ropažu mācītājmuižas aina, 1791
BM09036Am.jpg|Ropažu mācītājmuižas aina, 1801
BM09001Am.jpg|Ropažu muiža
Bm04167am.jpg|Ropažu muiža, 1791
BM07098Am.jpg|Ropažu muiža, 1796
BM09023Am.jpg|Ropažu tilts pār Juglas upi
BM09116Am.jpg|Endzeliņu muižas aina


## Ārējās saites
*
*
*
*

## Atsauces
Aizkraukles draudzes novads (Daugavas labais krasts)

thumb|250px|Aizkraukles draudzes novads (1791. gada karte).

**Aizkraukles draudzes novads** () bija viens no 25 Vidzemes guberņas Rīgas apriņķa draudzes novadiem.

## Muižas
thumb|250px|Aizkraukles draudzes novada muižas 1905. gadā (no ''Wegekarte des Rigaschen Kreises mit den Kirchspiels- und Gutsgrenzen'', 1905).
1826. gadā Vidzemes guberņas Aizkraukles draudzes novadā bija šādas muižas:

*Aizkraukles mācītājmuiža (*Ascheraden Pastorat*)
*Aizkraukles muiža (*Ascheraden*)
*Skrīveru muiža (*Römershof mit Winterfeldt, Salubben mit Borishof, Pohlsmannland mit Schillingshof nebst Stilben*)  
*Vinkelmaņa muiža (*Winkelmannshof*)
*Rīmaņa muiža vai Lengmaņu muiža (*Langholm*)
thumb|250px|Aizkraukles luterāņu baznīca (2000).
## Ārējās saites
*
*
*
*

## Skatīt arī
* Aizkraukles draudzes novads (Daugavas kreisajā krastā)

## Atsauces
Raivis Andris Jurkovskis

**Raivis Andris Jurkovskis** (dzimis ) ir Latvijas futbolists, aizsargs. Kopš 2022. gada Jurkovskis pārstāv Latvijas komandu *[[Riga FC]]*. Iepriekš ir spēlējis arī FK RFS un FK Liepāja, kā arī Īrijas klubā ''Dundalk''. 2015. gada sezonā FK Liepāja sastāvā kļuva par Latvijas čempionu. Divas reizes uzvarējis Latvijas kausa izcīņā — 2020. gadā ar FK Liepāja un 2023. gadā ar Riga FC.

Pārstāvējis dažādu vecumu Latvijas jauniešu izlases. Latvijas izlasē debitēja  draudzības spēlē pret Dienvidkorejas izlasi.

## Atsauces

## Ārējās saites

* FK Liepāja profils
Krišs Kārkliņš

**Krišs Kārkliņš** (dzimis  Rīgā) ir Latvijas futbolists, labās malas aizsargs. Divkārtējs Latvijas čempions un Latvijas kausa ieguvējs. Kopš 2025. gada spēlē Latvijas Nākotnes līgas kluba Ogre United rindās.

No 2014. līdz 2017. gadam spēlēja FK Liepāja sastāvā. 2015. gada sezonā kļuva par Virslīgas čempionu un 2017. gadā uzvarēja Latvijas kausa izcīņā. 2018. gadā pārgāja uz Riga FC, vēlreiz kļūstot par Latvijas čempionu un tajā pašā gadā uzvarot arī Latvijas kausā. No 2019. līdz 2020. gadam pārstāvēja Valmiera FC. Pirms 2021. gada sezonas atgriezās sava pirmā Virslīgas kluba FK Liepāja rindās. 2022. gada septembrī pārrāva krusteniskās saites, tamdēļ izlaida nepilnu gadu. 2023. gada septembrī pievienojās FK Auda. Divās sezonās kluba sastāvā cīnījies ar savainojumiem, neļaujot iegūt stabilu vietu kluba pamatsastāvā, tāpēc 2024. gada 4. decembrī tika paziņots par saistību noslēgšanos ar klubu.

Pirms 2020. gada septembra spēlēm UEFA Nāciju līgā pirmoreiz tika izsaukts uz Latvijas izlasi. Pirmo spēli izlasē aizvadīja  pret Maltu, nākot uz maiņu spēles 86. minūtē. Kopumā aizvadījis 17 spēles Latvijas izlasē, pēdējo izsaukumu piedzīvodams 2023. gada novembrī.

## Sasniegumi
* Latvijas čempions — 2 (2015, 2018)
* Latvijas kausa ieguvējs — 2 (2017, 2018)

## Atsauces

## Ārējās saites

* FK Liepāja profils
Mohāčas apriņķis

**Mohāčas apriņķis** () ir Ungārijas Baraņas meģes administratīvā iedalījuma vienība valsts dienvidos. Robežojas ar Baraņas meģes Šiklošas apriņķi dienvidrietumos, Bojas apriņķi rietumos un Pēčvāradas apriņķi ziemeļrietumos, Tolnas meģes Seksārdas apriņķi ziemeļaustrumos un Boņhādas apriņķi ziemeļos, Bāčas-Kiškunas meģes Bajas apriņķi austrumos, kā arī Horvātiju dienvidos.

## Ārējās saites
Rūjienas novada pašvaldības vadītāju uzskaitījums

150px|thumb|Rūjienas novada ģerbonis
Šajā uzskaitījumā apkopoti **[[Rūjienas novads|Rūjienas novada]] pašvaldības vadītāji**. Rūjienas novads tika izveidots 2009. gada 1. jūlijā, apvienojot Ipiķu, Jeru, Lodes, Vilpulkas pagastus un Rūjienas pilsētu.

## Uzskaitījums

## Ārējās saites
* Rūjienas novads 

## Atsauces
Ludzas novada pašvaldības vadītāju uzskaitījums

150px|thumb|Ludzas novada ģerbonis
Šajā uzskaitījumā apkopoti **[[Ludzas novads|Ludzas novada]] pašvaldības vadītāji**. Ludzas novads tika izveidots 2009. gada 1. jūlijā, apvienojot Brigu, Cirmas, Isnaudas, Istras, Nirzas, Ņukšu, Pildas, Pureņu, Rundēnu pagastus un Ludzas pilsētu. 2021. gada 1. jūlijā Ludzas novadu apvienoja ar Ciblas, Kārsavas un Zilupes novadiem.

## Uzskaitījums

## Ārējās saites
* Ludzas novads

## Atsauces
Mohāča

**Mohāča** () ir pilsēta Ungārijas dienvidos, Baraņas meģes Mohāčas apriņķa centrs Donavas upes labajā krastā.

Mohāča rakstos pirmoreiz minēta 1093. gadā. Ungārijas un Eiropas vēsturē Mohāča pazīstama kā divu izšķirošu kauju vieta. 1526. gada 29. augustā Osmaņu impērijas karaspēks Suleimana I vadībā sakāva ungāru, impērijas, čehu, poļu, pāvesta apvienoto karaspēku Lajoša II vadībā Mohāčas kaujā. Sakāve iezīmēja viduslaiku Ungārijas beigas un tās sadalīšanos trijās daļās. 1687. gada 12. augustā Mohāčas kaujas rezultātā sakāvi savukārt piedzīvoja osmaņi, kurus sakāva Habsburgu karaspēks. Šī kauja iezīmēja osmaņu spēka norietu un Habsburgu dominēšanas sākumu Ungārijā.

Pilsētas tiesības Mohāča ieguva 1724. gadā, tomēr 1868. gadā tās atkal zaudēja. 20. gadsimta sākumā pilsētā sāka attīstīties rūpniecība, 1910. gadā tās iedzīvotāju skaits sasniedza 17 000. No 1918. līdz 1921. gadam Mohāča atradās Serbijas okupācijā. Pēc Trianonas līguma iekļāvās Ungārijā. 1924. gadā atkal ieguva pilsētas tiesības. Pēc Otrā pasaules kara, sociālistiskās Ungārijas laikā, pilsētā tika uzcelta liela skaidu plašu rūpnīca.

Pēc tautas skaitīšanas datiem 2011. gadā pilsētā bez ungāriem dzīvoja arī vācieši (9,7 %), horvāti (3,9 %) un romi (3 %). Pirms Pelnu dienas notiek tradicionālas karnevāla svinības *Busójárás*. Mohāča ir šahista Zoltāna Ribli (*Ribli Zoltán*, 1951) dzimtā pilsēta.

## Atsauces

## Ārējās saites

*
Kumpāni

**Kumpāni**, arī **Kumpani**, ir ciems Limbažu novada Liepupes pagastā. Atrodas pagasta centrālajā daļā 3 km no pagasta centra Mustkalniem, 35 km no Salacgrīvas un 69 km no Rīgas.

Apdzīvotā vieta atrodas pie autoceļa A1 (Rīga (Baltezers)—Igaunijas robeža (Ainaži)).

## Atsauces
Saldus novada pašvaldības vadītāju uzskaitījums

thumb|179x179px|Saldus novada ģerbonis (2011–pašlaik)
Šajā uzskaitījumā apkopoti **[[Saldus novads|Saldus novada]] pašvaldības vadītāji**. Saldus novads tika izveidots 2009. gada 1. jūlijā, apvienojot Ezeres, Jaunauces, Jaunlutriņu, Kursīšu, Lutriņu, Nīgrandes, Novadnieku, Pampāļu, Rubas, Saldus, Šķēdes, Vadakstes, Zaņas, Zirņu, Zvārdes pagastus un Saldus pilsētu. 2021. gada 1. jūlijā Saldus novadu apvienoja ar Brocēnu novadu.

## Uzskaitījums

## Ārējās saites
* Saldus novads

## Atsauces
Duntes skola

**Duntes skola** ir ciems Limbažu novada Liepupes pagastā. Atrodas pagasta dienvidu daļā 1 km no pagasta centra Mustkalniem, 36 km no novada centra Salacgrīvas un 68 km no Rīgas. Apdzīvotā vieta veidojusies ap bijušo Duntes skolu, kuras 1867. gadā celtajā ēkā šobrīd atrodas viesnīca «Meke».

Apdzīvotā vieta atrodas pie autoceļa A1 (Rīga (Baltezers)—Igaunijas robeža (Ainaži)).

## Atsauces
Lubānas novada pašvaldības vadītāju uzskaitījums

thumb|178x178px|Lubānas novada ģerbonis
Šajā uzskaitījumā apkopoti **[[Lubānas novads|Lubānas novada]] pašvaldības vadītāji**. Lubānas novads tika izveidots 2007. gada 30. oktobrī, apvienojot Indrānu pagastu ar Lubānas pilsētu.

## Uzskaitījums

## Ārējās saites
* Lubānas novads 

## Atsauces
457743 Balklavs

**457743 Balklavs** ir neliels galvenās asteroīdu joslas asteroīds, kuru 2009. gadā LU Astronomijas institūta Astrofizikas observatorijā ar Šmidta teleskopu atklāja šīs observatorijas vadītājs Ilgmārs Eglītis sadarbībā ar Lietuvas Universitātes Teorētiskās Fizikas un Astronomijas institūta darbinieku Kazimiru Černi. 

 asteroīdam piešķirts radioastronoma,  LZA Radioastrofizikas observatorijas (1969—1997) un LU Astronomijas institūta (1997—2005) direktora, populārzinātniskā gadalaiku izdevuma žurnāla "Zvaigžņotā Debess" (1969—2005) atbildīgā redaktora Artura Balklava vārds.

## Atsauces
Skrundas novada pašvaldības vadītāju uzskaitījums

150px|thumb|Skrundas novada ģerbonis
Šajā uzskaitījumā apkopoti **[[Skrundas novads|Skrundas novada]] pašvaldības vadītāji**. Skrundas novads tika izveidots 2009. gada 1. jūlijā, apvienojot Nīkrāces, Raņķu, Rudbāržu, Skrundas pagastus un Skrundas pilsētu.

## Uzskaitījums

## Ārējās saites
* Skrundas novads 

## Atsauces
Slivenas apgabals

**Slivenas apgabals** () ir apgabals Bulgārijas centrālajā daļā, nosaukts tā galvenās pilsētas — Slivenas — vārdā. Tas robežojas ar Targovištes apgabalu ziemeļos, Šumenas apgabalu ziemeļaustrumos, Burgasas apgabalu austrumos, Jambolas apgabalu dienvidaustrumos, Stara Zagoras apgabalu dienvidrietumos un Veliko Tarnovas apgabalu ziemeļrietumos.

Apgabala platība ir 3544,1 kvadrātkilometri, tas sadalīts četrās pašvaldībās, bet tā kopējais iedzīvotāju skaits ir 197 473 (2011. gada februāris).

## Atsauces

## Ārējās saites

*
Salaspils novada pašvaldības vadītāju uzskaitījums

150px|thumb|Salaspils novada ģerbonis
Šajā uzskaitījumā apkopoti **[[Salaspils novads|Salaspils novada]] pašvaldības vadītāji**. Salaspils novads tika izveidots 2004. gada 23. novembrī, apvienojot Salaspils pagastu un Salaspils pilsētu.

## Uzskaitījums

## Ārējās saites
* Salaspils novads

## Atsauces
Pioneer plāksne

**''Pioneer'' plāksnes** ir divas 120 g smagas apzeltītas alumīnija plāksnes ar ziņojumu ārpuszemes civilizācijai, kas 1972. un 1973. gadā tika ievietotas *[[Pioneer 10]]* un *[[Pioneer 11]]* — pirmajos kosmiskajos aparātos, kas sasnieguši ātrumu Saules sistēmas atstāšanai. 152 × 229 mm lielās plāksnes ir piestiprinātas pie antenas statņiem tā, lai tās pasargātu no kosmiskajiem putekļiem.

Uz plāksnēm izvietota informācija par zondes izcelsmi, kā arī kaila vīrieša un sievietes zīmējums.

## Ziņojums
### Mērvienības
[thumb | [ūdeņradis|Ūdeņraža hipersīkstruktūras pāreja]]
Lai nodefinētu garuma un laika mērvienības, tiek izmantota ūdeņraža — Visumā visizplatītākā elementa — atoma fizikālās īpašības. Par vienu laika vienību tiek pieņemts konstantais laiks, kādā tā elektrons pāriet no viena enerģētiskā hipersīkstruktūras līmeņa otrā: 0.704 ns. Par garuma mērvienību tiek pieņemts attālums, ko šajā laikā vakuumā veic gaisma (un ir attiecīgi izdalītā elektromagnētiskā starojuma viļņa garums), proti, 21,1 cm. Mērvienību definīcija redzama attēla plāksnes augšējā kreisajā daļā

Vēl par garuma (izmēra) mērvienībām tiek izmantots pats kosmiskais aparāts (parādot cilvēka izmēru) (kas ļauj arī pārbaudīt, ka mērvienības saprastas pareizi) un desmitā daļa no Merkura attāluma līdz Saulei (aprakstot planētu attālumu līdz Saulei).

### Kosmiskā aparāta izcelsme
Četrpadsmit stari apzīmē Saules sistēmas novietojumu attiecībā pret četrpadsmit pulsāriem, un piecpadsmitais stars (garākais stars, kas stiepjas aiz cilvēku attēliem) — attiecībā pret galaktikas centru. Stari parāda gan relatīvos attālumus, gan virzienus, gan pulsārus identificējošos pulsēšanas periodus (iezīme pie katra stara binārajā pierakstā).

Viena pulsāra periods gan ir pierakstīts kļūdaini, jo plāksnes izgatavošanas brīdī tas bijis zināms ar mazāku precizitāti, nekā norādīts shēmā.

Plāksnes apakšējā daļā ir shēma ar Sauli un tās deviņām planētām (arī Plutons), mērot to orbītu izmērus ar desmitajām daļām no Merkura orbītas izmēra.

Ar bultiņu ir parādīts arī *Pioneer 10* trajektorijas sākums, tai skaitā zondes palidošana garām Jupiteram, uzņemot kursu ārā no Saules sistēmas. Plāni par *Pioneer 11* gan tika mainīti, novirzot to garām Saturnam, līdz ar to šajā ziņā informācija uz otras plāksnes, kas tika izveidota tāda pati kā pirmā, ir nepareiza.

### Cilvēku attēli

Plāksnes labajā pusē attēlots kails vīrietis un sieviete ar zondes siluetu fonā, kas liecina par cilvēku izmēru. Izmērs ir pierakstīts arī jau minētajās ūdeņraža hipersīkstruktūras pārejas viļņa garuma mērvienībās: 8 (pirmā 1000₂ nulle iegravēta ar defektu) mērvienības (proti, 8⋅21,1 = 168,8 cm).

Laba vēlējumu žests ar pacelto roku visticamāk netiktu saprasts, bet norāda arī uz to, kā locekļi var kustēties.

Cilvēku kailums sabiedrībā savulaik izraisījis ievērojamus iebildumus. Tiek minēts, ka sievietes attēlā sākotnēji bijusi redzama arī vulva, bet, lai zīmējumu varētu apstiprināt, tā laika NASA galvenais zinātnieks Džons Nāgls licis to nodzēst.

## Atsauces

## Ārējās saites
Augstari

**Augstari** () ir ciems Balvu novada Bērzpils pagastā. Atrodas pagasta ziemeļu daļā 3 km no pagasta centra Bērzpils, 37 km no novada centra Balviem un 230 km no Rīgas.

Apdzīvotā vieta atrodas pie autoceļa P36 (Rēzekne–Gulbene), uz austrumiem no Bērzpils purva Dziļaunes krastos.

1897. gadā ciemā bija 20 sētas ar 115 cilvēkiem.

## Atsauces
Pļaviņu novada pašvaldības vadītāju uzskaitījums

150px|thumb|Pļaviņu novada ģerbonis
Šajā uzskaitījumā apkopoti **[[Pļaviņu novads|Pļaviņu novada]] pašvaldības vadītāji**. Pļaviņu novadu izveidoja , apvienojot Aiviekstes, Klintaines, Vietalvas pagastus un Pļaviņu pilsētu.

## Uzskaitījums

## Atsauces

## Ārējās saites
* Pļaviņu novads
Priekules novada pašvaldības vadītāju uzskaitījums

150px|thumb|Priekules novada ģerbonis
Šajā uzskaitījumā apkopoti **[[Priekules novads|Priekules novada]] pašvaldības vadītāji**. Priekules novads tika izveidots 2009. gada 1. jūlijā, apvienojot Bunkas, Gramzdas, Kalētu, Priekules, Virgas pagastus un Priekules pilsētu.

## Uzskaitījums

## Ārējās saites
* Priekules novads 

## Atsauces
2017. gada Critérium du Dauphiné

**2017. gada ''Critérium du Dauphiné*** bija [[šosejas riteņbraukšana]]s daudzdienu sacensības, kuras notika no 4. līdz 11. jūnijam. Tā bija 69. reize, kad notika *Critérium du Dauphiné* sacensības, tās bija 23. sacensības [[2017. gada UCI Pasaules tūre]]s kalendārā.

Sacensību kopvērtējumā pēdējā dienā uzvaru izcīnīja Dānijas sportists [[Jakobs Fūglsangs]] no ** komandas. Pirms pēdējā posma viņš no līdera [[Ričijs Ports|Ričija Porta]] (**) atpalika par 75 sekundēm. Fūglsangs pieteikumu uz uzvaru noformēja, iesaistoties atrāvienā kopā ar ** pārstāvi [[Romēns Bardē|Romēnu Bardē]] un ** braucēju [[Denjels Mārtins|Denjelu Mārtinu]] *Col de la Colombière* kāpumā ap 35 kilometrus pirms finiša. Viņus vēlāk noķēra pirms pēdējā kāpuma. Fūglsangs un Mārtins kāpumā veica vēl vienu atrāvienu, bet vēlāk Mārtins atpalika. Fūglsangs finišēja vienatnē ar 12 sekunžu pārsvaru pār Mārtinu. Ports posmu pabeidza septītajā vietā, 75 sekundes aiz Fūglsanga, tomēr Fūglsangs saņēma 10 sekunžu bonusu par uzvaru posmā un kļuva par pirmo Dānijas braucēju, kurš uzvarējis šo sacensību kopvērtējumā. Mārtins finišēja kopvētējuma trešajā vietā, jo sešu sekunžu bonuss ļāva viņam apsteigt [[Kriss Frūms|Krisu Frūmu]] (**) par vienu sekundi.

== Komandas ==
Tā kā *Critérium du Dauphiné* bija [[2017. gada UCI Pasaules tūre|UCI Pasaules tūres]] sacensības, visas 18 UCI *WorldTeam'' komandas tika ielūgtas un dalība tām bija obligāta. Papildus tika uzaicinātas četras UCI profesionālās kontinentālās komandas, veidojot 22 komandu pelotonu.

## Maršruts
Sacensību maršruts tika izziņots 2017. gada 16. martā.

## Posmi
### 1. posms

### 2. posms

### 3. posms

### 4. posms

### 5. posms

### 6. posms

### 7. posms

### 8. posms

## Rezultāti

## Atsauces

## Ārējās saites

* 
*
FK Salaspils

**FK Salaspils** ir futbola komanda no Salaspils, kas spēlē Latvijas futbola 2. līgā.

2022. gada sezonā klubs spēlēja Optibet Nākotnes līgā (1. līgā), kur ierindojās 9. vietā.
Pirms 2023. gada sezonas Latvijas Futbola federācijas Klubu licencēšanas pirmās instances padome nolēma nepiešķirt licenci FK "Salaspils" klubam, tā vietā piešķirot licenci FK "Smiltene" kā otrajiem rezervistiem.

## Atsauces

## Ārējās saites
* Komandas mājaslapa
Talsu novada pašvaldības vadītāju uzskaitījums

Šajā uzskaitījumā apkopoti **[[Talsu novads|Talsu novada]] pašvaldības vadītāji**. Talsu novadu izveidoja 2009. gada 1. jūlijā, apvienojot Abavas, Ārlavas, Balgales, Ģibuļu, Īves, Ķūļciema, Laidzes, Laucienes, Lībagu, Lubes, Strazdes, Valdgales, Vandzenes, Virbu pagastus un Talsu, Stendes, Sabiles, Valdemārpils pilsētas. 2021. gada 1. jūlijā Talsu novadu apvienoja ar Dundagas, Mērsraga un Rojas novadiem.

## Uzskaitījums

## Atsauces

## Ārējās saites
* Talsu novads
Neretas novada pašvaldības vadītāju uzskaitījums

150px|thumb|Neretas novada ģerbonis
Šajā uzskaitījumā apkopoti **[[Neretas novads|Neretas novada]] pašvaldības vadītāji**. Neretas tika izveidots 2009. gada 1. jūlijā, apvienojot Mazzalves, Neretas, Pilskalnes un Zalves pagastus.

## Uzskaitījums

## Ārējās saites
* Neretas novads 

## Atsauces
Ķekavas novada pašvaldības vadītāju uzskaitījums

[150px|thumb|[Ķekavas novada ģerbonis]]
Šajā uzskaitījumā apkopoti **[[Ķekavas novads|Ķekavas novada]] pašvaldības vadītāji**. Ķekavas novadu izveidoja , apvienojot Ķekavas, Daugmales pagastus un Baložu pilsētu. 2021. gada 1. jūlijā Ķekavas novads apvienojās ar Baldones novadu.

## Uzskaitījums

## Atsauces

## Ārējās saites
* Ķekavas novads
Cēsu novada pašvaldības vadītāju uzskaitījums

Šajā uzskaitījumā apkopoti **[[Cēsu novads|Cēsu novada]] pašvaldības vadītāji**. Cēsu novads tika izveidots 2009. gada 1. jūlijā, apvienojot Vaives pagastu un Cēsu pilsētu. 2021. gadā Cēsu novadam pievienoja Amatas, Jaunpiebalgas, Līgatnes, Pārgaujas, Priekuļu un Vecpiebalgas novadus.

## Uzskaitījums

## Ārējās saites
* Cēsu novads

## Atsauces
Lineārs trieciens

**Lineārs trieciens** ir dāmas, torņa vai laidņa uzbrukums pretinieka figūrai aiz kuras uzbrukuma līnijā atrodas cita tādas pašas vai mazākas vērtības pretinieka figūra. Lineārā trieciena mērķis ir padzīt vērtīgāko figūru, lai iegūtu aiz tās esošo figūru. Pēc būtības lineārais trieciens ir līdzīgs saistībai ar to atšķirību, ka saistības mērķis ir iegūt piesaistīto figūru, bet lineārā trieciena mērķis iegūt aiz vērtīgās figūras esošo figūru.

Lineārais trieciens var būt:
* absolūts — uzbrukums vērsts pret karali un tas spiest aiziet no apdraudētā lauciņa, atsedzot aiz tā esošo figūru;
* relatīvs — uzbrukums vērsts pret citu vērtīgu figūru un tā var arī neatkāpties.
 
## Piemēri

: **1. piemērs**
: Melno laidnis izdarījis absolūto lineāro triecienu pret pretinieka karali. Pēc tā atkāpšanās melnie iegūst balto dāmu. 
: **2. piemērs**
: Baltie veikuši relatīvu lineāru triecienu pret melno dāmu. Pēc tās atkāpšanās  baltie atgūst kvalitāti un panāk līdzīgu pozīciju (piemēram, 1. ...Db5 2. Lxb7 Dxb7=).

Lineārs trieciens bieži sastopams šaha kompozīcijā. J. Klinga etīde risinās šādi:
: pēc **1. Ta4!** (draud 2. Th3#)
: **1. ... Dxa4**, baltie spēlē **2. Th3+** un pēc **2. ... Kd4 (e4,f4)** ar **3. Th4+** veic lineāro trieciens un pēc karaļa atkāpšanās iegūst melno dāmu ar 4. Txa4,
: bet pēc **1. ... Dc8 2. Th3+ Dxh3** seko lineārs trieciens **3. Ta3+** ar dāmas ieguvumu pēc 4. Txh3. 

## Atsauces

## Ārējās saites
* Edward Winter's "The Chess Skewer".
Duntes strauts

**Duntes strauts** ir Rīgas līcī ietekoša upe Limbažu novadā.

Izteka — no Seķu purva. Iesākumā tek uz dienvidiem, vidustecē pagriežoties rietumu virzienā. Duntes strautu šķērso valsts autoceļš A1 (Rīga (Baltezers) — Igaunijas robeža (Ainaži)). Duntes strauta krastos atrodas Dunte.

## Atsauces
Vēverurga

**Vēverurga** ir Rīgas līcī ietekoša upe Limbažu novadā.

Izteka — uz dienvidaustrumiem no Duntes. Tek rietumu-dienvidrietumu virzienā. Ietek Rīgas līcī uz ziemeļiem no Vārzām. Vēverurgu šķērso valsts autoceļš A1 (Rīga (Baltezers) — Igaunijas robeža (Ainaži)). Netālu no Vēverurgas iztekas atrodas Vēveru mazciems.

## Atsauces
Zaķupīte

**Zaķupīte** ir Rīgas līcī ietekoša upe Limbažu novadā.

Izteka - uz dienvidrietumiem no Blomes. Tek dienvidu-dienvidrietumu virzienā. Ietek Rīgas līcī pie Tūjas. Zaķupīti šķērso valsts autoceļš A1 (Rīga (Baltezers) — Igaunijas robeža (Ainaži)). Tās krastos atrodas Melbārži, Vecmuiža, Zaķi un Tūja.

## Atsauces
Lielurga

**Lielurga** (arī **Lielupe**, **Lielupīte**) ir Rīgas līcī ietekoša upe Limbažu novadā.

Izteka - uz rietumiem no Vitrupes. Tek rietumu-ziemeļrietumu virzienā. Ietek Rīgas līcī pie Melekiem. Lielurgu šķērso valsts autoceļš A1 (Rīga (Baltezers) — Igaunijas robeža (Ainaži)).
## Atsauces
Unģenurga

**Unģenurga** (arī **Mangas grāvis**, **Mangupe**, **Undina**, **Undiņa**, **Ungene**, **Unģene**, **Unģēne**) ir Rīgas līcī ietekoša upe Limbažu novadā.

Tek rietumu virzienā. Ietek Rīgas līcī pie Lāņiem. Unģenurgu šķērso valsts autoceļš A1 (Rīga (Baltezers) — Igaunijas robeža (Ainaži)).
## Atsauces
Nīcas novada pašvaldības vadītāju uzskaitījums

150px|thumb|Nīcas novada ģerbonis
Šajā uzskaitījumā apkopoti **[[Nīcas novads|Nīcas novada]] pašvaldības vadītāji**. Nīcas novads tika izveidots 2009. gada 1. jūlijā, apvienojot Nīcas un Otaņķu pagastus.

## Uzskaitījums

## Ārējās saites
* Nīcas novads

## Atsauces
Mazsalacas novada pašvaldības vadītāju uzskaitījums

thumb|179x179px|Mazsalacas novada ģerbonis
Šajā uzskaitījumā apkopoti **[[Mazsalacas novads|Mazsalacas novada]] pašvaldības vadītāji**. Mazsalacas novads tika izveidots 2009. gada 1. jūlijā, apvienojot Mazsalacas, Ramatas, Sēļu, Skaņkalnes pagastus un Mazsalacas pilsētu.

## Uzskaitījums

## Ārējās saites
* Mazsalacas novads

## Atsauces
Vedamurga

**Vedamurga**  ir Svētupe labā krasta pieteka Limbažu novadā. 

Tek rietumu virzienā. Ietek Svētupē lejpus Kuiķules. Vedamurgu nešķērso valsts autoceļi, tās krastos nav lielu apdzīvoto vietu.

## Atsauces
Petrenko

**Petrenko** (, no personvārda Petro (*Петро́*)) ir ukraiņu cilmes uzvārds. Cilvēki ar šo uzvārdu:

* Dmitrijs Petrenko (1981) — krievu izcelsmes latviešu teātra režisors un žurnālists;
* Svetlana Petrenko (*Svetlana Petrenco*; 1974) ir Moldovas starptautiskā lielmeistare šahā.
Historisms (arhitektūra)

thumb|200px|Tomasa Kola glezna "Arhitekta sapnis" (1840)
**Historisms** ir arhitektūras virziens, kas attīstījās 19. gadsimta vidū un ilga līdz pat Pirmajam pasaules karam. Atbilstoši eklektisma filozofijai šī virziena arhitekti atdarināja dažādus vēsturiskus stilus, tos papildinot un kombinējot. Pie šī virziena pieder neogotika, neorenesanse, neobaroks. Krievijas impērijas arhitektūras vēsturē to dēvē arī par eklektiku. Citos mākslas veidos un filozofijā šajā laikā attīstījās romantisms.

19. gadsimta beigās historisma ietekmē attīstījās jūgendstils, bet kā tā pretmets radās dažādi modernisma stili.

## Ārējās saites
Kosmos-133

***Kosmos-133*** (*Космос-133*) jeb ***7K-OK № 2*** bija PSRS *[[Sojuz (kosmosa kuģu sērija)|Sojuz]]* kosmosa kuģu sērijas *[[Sojuz (7K-OK)|7K-OK]]* pirmais bezpilota izmēģinājumu lidojums. Palaists 1966. gada novembrī. Aktīvā režīma *7K-OK № 2*  bija jāsaslēdzas ar pasīvo kuģi *[[7K-OK № 1]]*, bet šis plāns tika atcelts pēc problēmām ar *Kosmos-133*.

TASS paziņojumā pavadonim dots *[[Kosmos (kosmisko aparātu sērija)|Kosmos]]* nosaukums. Tādus nosaukumus deva kosmiskajiem aparātiem, kas veica slepenus uzdevumus vai piedzīvoja kļūmes.

*7K-OK № 2* palaists  11:02 UTC ar nesējraķeti *[[Sojuz (nesējraķete)|Sojuz]]* no Baikonuras kosmodroma. Pēc atdalīšanās no pēdējās pakāpes neplānoti sāka intensīvi darboties kosmosa kuģa tuvošanās un orientācijas sistēmas dzinēji, 15 minūšu laikā iztērējot visu šīs sistēmas degvielu. Kosmosa kuģis rotēja ar ātrumu divi apgriezieni minūtē. Aptuveni pēc diennakts bija paredzēts aktīvā kuģa *7K-OK № 1* starts, bet to atcēla, jo abu kuģu saslēgšanās vairs nebija iespējama. Tika secināts, ka tuvošanās un orientācijas dzinējiem tiek dotas komandas ieslēgties uz pretējo pusi, nekā nepieciešams pēc žiroskopa datiem. Kļūda bija radusies, konstruējot kosmosa kuģi. Bija nomainīts dzinēju sprauslu virziens, bet nepaspēts pārprogrammēt sistēmas vadības ierīci.

Tika nolemts pārtraukt lidojumu, lai vismaz pārbaudītu nosēšanās operācijas. Tā kā bremzēšanas manevram bija nepieciešama tuvošanās dzinēju darbība, bet tiem nebija vairs degvielas, tad tika izdomāts, ka bremzēšanu varētu veikt ar maziem 10 — 15 sekunžu impulsiem (pēc plāna vajadzētu veikt nepārtrauktu 100 sekunžu dzinēja darbināšanu). Stabilizēšanai izmantoja jonu orientācijas sistēmu.
Bremzēšanas manevrs tika veikts . Lai arī nolaižamais aparāts lidoja atmosfērā virs PSRS teritorijas, automātiskā pašiznīcināšanās sistēma situācijā, kad nav garantiju par drošu nolaišanos PSRS teritorijā, aptuveni 10:21 UTC uzspridzināja aparātu.

## Ārējās saites
* Глава 5. Рождение «Союзов»  Черток Борис Евсеевич Ракеты и люди
* Каманин Николай Петрович. СКРЫТЫЙ КОСМОС. КНИГА 2-я. 1964—1966 ГГ.
Ķulaurga

**Ķulaurga** (arī **Ķulamurga**) ir Svētupes kreisā krasta pieteka Limbažu novadā. 

Tek rietumu virzienā, vidustecē krasi sagriežoties uz ziemeļiem. Ietek Svētupē starp Kuiķuli un Avotkalniem. Ķulaurgu pirms ieteces Svētupē šķērso valsts autoceļš V143 (Akmeņkalni–Lauvas–Ķekari), tās krastos nav lielu apdzīvoto vietu.

## Atsauces
Melnupe (Salacas pieteka)

**Melnupe**  ir Salacas labā krasta pieteka Limbažu novadā. 

Tek ziemeļu - ziemeļrietumu virzienā. Ietek Salacā pie Mērniekiem. Melnupi pirms ieteces Salacā šķērso valsts autoceļš P15 (Ainaži — Matīši), tās krastos atrodas Mailīšciems.

## Atsauces
Rundāles novada pašvaldības vadītāju uzskaitījums

150px|thumb|Rundāles novada ģerbonis
Šajā uzskaitījumā apkopoti **[[Rundāles novads|Rundāles novada]] pašvaldības vadītāji**. Rundāles novads tika izveidots 2009. gada 1. jūlijā, apvienojot Rundāles, Svitenes un Viesturu pagasti.

## Uzskaitījums

## Ārējās saites
* Rundāles novads

## Atsauces
Ļūdikas

**Ļūdikas** ir ciems Kuldīgas novada Rudbāržu pagastā uz ziemeļiem no Rudbāržiem. Atrodas pagasta centrālajā daļā 2,4 km no pagasta centra Rudbāržiem, 11,4 km no Skrundas un 161,3 km no Rīgas.

Apdzīvotā vieta atrodas nomaļus no valsts autoceļiem.

## Atsauces
Rūjienas luterāņu baznīca

**Rūjienas Sv. Bērtuļa (Bartolomeja) Evaņģēliski luteriskā baznīca** ir Latvijas Evaņģēliski luteriskās baznīcas dievnams Valmieras novadā, Rūjienā. Viena no senākajām baznīcām Vidzemē, uzbūvēta kopā ar Rūjienas pili 1263. gadā, saskaņā ar vienu no versijām. Šobrīd Rūjienas Sv. Bērtuļa baznīcā kalpo mācītājs Māris Sarma.

## Vēsture
[thumb|left|250px|Rūjienas baznīca 18. gadsimtā, [Johans Kristofs Broce|Broces zīmējums]]
Viena no vecākajām un lielākajām baznīcām Vidzemē ir celta gandrīz vienā laikā ar Rūjienas ordeņa pili no 1259. līdz 1263. gadam. Pārbūvēta 15. gadsimta vidū, vairākkārt postīta un atjaunota. 1560. gadā Krievijas cara Ivana IV karaspēks baznīcu nodedzināja, baznīca ilgi bijusi sagrauta, atjaunota 17. gadsimta vidū. Atkal nopostīta un atjaunota nākamajos karos 1686. gadā un 1704. gadā Ziemeļu kara laikā. Vēlāk būtiskākās pārbūves veiktas 1820. gadā (uzcelts jauns koka zvanu tornis), 1854. gadā, 1856. gadā un 1899. gadā, kad baznīcu paplašināja ar otru sakristeju.

1785.—1882. gadā visi baznīcas mācītāji bija no Bergmaņu dzimtas, kas 17. gadsimtā ieceļoja no Austrumprūsijas. Pirmais no viņiem, Gustavs Bergmanis, atpircis šo amatu par 1200 dālderiem no mācītāja Šūlina. Mācītāja ienākumi naudā tolaik Rūjienas draudzē bija 200—300 dālderu gadā, neskaitot ievērojamus ienākumus lauksaimniecības produkcijā.

1882. gadā Rūjienas draudzi sadalīja divās daļās, taču baznīca abām palika viena. Dienvidrūjienas draudzi līdz 1889. gadam turpināja vadīt Eduards Bergmanis, bet Ziemeļrūjienas draudzi pārņēma Mārtiņš Grosbergs. Vēlāk Bergmani aizstāja tautā nepopulārais Kārlis Bērs. Latvijas Republikas laikā kopš 1921. gada dienvidu draudzi vadīja Hermanis Bahs, ziemeļu no 1929. gada — Roberts Slokenbergs. Padomju laikā abas draudzes līdz 1967. gadam vadīja Eduards Plīkšs

1972. gada ugunsgrēkā baznīca pilnībā izdegusi, konservācijas darbi uzsākti tikai 1987. gadā. 20. gadsimta 90. gados baznīca iekārtota kalpošanai. Nodegušā torņa vietā par ziedojumu un pašvaldības līdzekļiem 2017. gadā uzbūvēts jauns tornis.

## Apraksts
Ēka celta no laukakmeņiem, ārpusē atrodas nišas, kur par sodu sēdināja laulības pārkāpējus. Baznīcu un tās pagalmu ar liepām aptver mūra žogs.

## Atsauces
Historisms

**Historisms** ir jēdziens, ko lieto dažādās nozarēs:
* Historisms (arhitektūra)
* Historisms (filozofija)
* Historisms (valodniecībā)
Skrīveru novada pašvaldības vadītāju uzskaitījums

150px|thumb|Skrīveru novada ģerbonis
Šajā uzskaitījumā apkopoti **[[Skrīveru novads|Skrīveru novada]] pašvaldības vadītāji**. Skrīveru novads tika izveidots 2009. gada 1. jūlijā, pārveidojot Skrīveru pagastu par novadu.

## Uzskaitījums

## Ārējās saites
* Skrīveru novads

## Atsauces
Anžū Kārlis Martels

**Kārlis Martels** (, ; dzimis , miris ) bija titulārs Ungārijas karalis no 1290. gada līdz savai nāvei 1295. gadā un Horvātijas karalis no 1290. līdz 1295. gadam.

Neapoles karaļa Kārļa II dēls. Tā kā māte bija Ungārijas karaļa Ištvāna V meita, pēc karaļa Lāslo IV nāves pretendēja uz Ungārijas karaļa troni, tomēr reāli Ungārijā valdīja Andrāšs III. Mira epidēmijā Neapolē. Bija Dantes draugs, pieminēts "Dievišķajā komēdijā". Kārļa Martela dēlam Kārlim izdevās iegūt Ungārijas troni 1312. gadā.

## Ārējās saites
Edvards Gibons

**Edvards Gibons** (, ; dzimis , miris ) bija angļu vēsturnieks, rakstnieks un Lielbritānijas Karalistes apakšpalātas biedrs. Viņa nozīmīgākais darbs ir vēstures grāmata "Romas impērijas pagrimuma un sabrukuma vēsture" (*The History of the Decline and Fall of the Roman Empire*), kas tika izdots sešos sējumos laika posmā no 1776. līdz 1788. gadam.
Gibons

**Gibons** var būt:

* gibonu ģints primāts;
* gibonu dzimtas pārstāvis;
* Edvards Gibons — angļu vēsturnieks.
L-DOPA

**<small>L</small>-DOPA** jeb **levodopa** (arī **<small>L</small>-3,4-dihidroksifenilalanīns**) ir aminoskābe, kas veidojas cilvēku, atsevišķu dzīvnieku un augu bioloģiskajos procesos. Cilvēki un daži dzīvnieki biosintēzes procesā to rada no citas aminoskābes — l-tirozīna. L-DOPA ir neiromediatoru dofamīna, noradrenalīna un adrenalīna prekursors.

Vielai, uzņemot to papildus organismā, ir psihoaktīva iedarbība, un to tīrā veidā ražo farmācijas kompānijas kā zāles ar dažādiem nosakumiem: *Sinemet*, *Pharmacopa*, *Atamet*, *Stalevo*, *Madopar* un *Prolopa*, kā arī to izplata augu ekstraktu formā kā uztura bagātinātāju. L-DOPA izmanto Pārkinsona slimības un dofamīna reagējošās distonijas ārstēšanā.
Biķernieku draudzes novads

thumb|250px|Biķernieku draudzes novads (1791. gada karte).
[thumb|250px|[Biķeru baznīca|Biķera draudzes baznīca (2012).]]
thumb|250px|Siltumnīcas pie agrākās Franka jeb Kaula muižas (tagadējā Biķernieku ielā Rīgā), 1938. gads.
**Biķernieku draudzes novads** () bija viens no četriem Vidzemes guberņas Rīgas patrimoniālā apgabala draudzes novadiem.

## Muižas
1782. gadā Biķernieku draudzes novadā bija šādas muižas:

*Dreiliņmuiža jeb Dreiliņbuša (*Dreilingshof, Dreylingsbusch*)
*Kaulu muiža jeb Franku muiža (*Frankenhof*)
*Strazdumuiža (*Stratzenhof, Strasdenhof*)


BM09039Am.jpg|Biķernieku baznīca (Broce)
BM09048Am.jpg|Biķernieku baznīca
Bm04001am.jpg|Franku muiža 1782
BM09142Am.jpg|Franku muiža 1803
BM09149Am.jpg|Franku muiža 1803
BM06102Am.jpg|Strazdumuižas parks 1794
Bm05058am.jpg|Skats uz Strazdumuižu 1779


## Ārējas saites
*
*
*

## Atsauces
Katlakalna draudzes novads

thumb|250px|Katlakalna draudzes novads (1791. gada karte).
[thumb|250px|[Katlakalna baznīca|Katlakalna draudzes baznīca (2000).]]
[thumb|250px|[Olaines luterāņu baznīca (2016).]]
**Katlakalna draudzes novads** () bija viens no četriem Vidzemes guberņas Rīgas patrimoniālā apgabala draudzes novadiem.

## Muižas
1782. gadā Katlakalna draudzes novadā bija šādas muižas:
*Katlakalna mācītājmuiža (*Katlakaln Pastorat*),
*Depkina muiža (*Depkinshof*) jeb Merķeļamuiža,
*Rāmavas muiža (*Rammenhof*),
*Mazjumpravas muiža, 
*Olaines muiža (*Olei, Olai*), 
*Foka muiža (*Fockenhof*), 
*Rummera muiža (*Rummershof*).


Bm04100am.jpg|Depkina muiža, 1782. gads
Bm03033am.jpg|Ramma muiža
Mazjumpravas muiža Ē.Tolka kartes fragments 1701.jpg|Mazjumpravas muiža (*Jungfernhof*) ar Katlakalna baznīcu (*Kirche*) pretējā Daugavas krastā. Ē. Tolka kartes fragments (1701)
Mazjumpravas muiža Roberta Rennija zīmētā karte 1793.jpg|Mazjumpravas muiža (*Jungfernhoff*) un Katlakalna mācītājmuiža (*Katlekalen*) 1793. gada kartē.
Mazjumpravas muiža J.K.Broces zīmētā karte 1793.jpg|Mazjumpravas muiža (apvilkta), Katlakalna mācītājmuiža (*Katelkalns Pastorat*). Līvena muiža un Rāmavas muiža Broces kartē (1793).


## Ārējas saites
*
*
*

## Atsauces
Piņķu draudzes novads

thumb|250px|Piņķu (''Finkenhof'') draudzes novads ar Sv/ Nikolaja (''St. Nicolai'') un Sv. Annas (''St. Annen'') baznīcām (1791. gada karte).
[thumb|250px|[Piņķu Sv. Nikolaja baznīca (2000).]]
[thumb|250px|[Piņķu Sv. Annas evaņģēliski luteriskā baznīca|Piņķu (Babītes) Sv. Annas baznīca (2015).]]
**Piņķu draudzes novads** () bija viens no četriem Vidzemes guberņas Rīgas patrimoniālā apgabala draudzes novadiem. Tagad tā teritorijā atrodas Mārupes novada un Rīgas pilsētas Pārdaugavas daļa.

## Vēsture
13. gadsimtā šeit senā Zemgales ceļa malā atradās viens no Sēlijas un Zemgales bīskapijas pārvaldes centriem - Babates Svētās Marijas pils (1219-1228). Netālu no Babītes pilskalna atrodas Baznīckalns.
Kad Pirmajā Livonijas koncilā Modenas Vilhelms nosprauda Rīgas apgabala robežas, ar 1226. gada 16. marta līgumu Lielupes lejteces labā krasta teritoriju ieguva Rīgas pilsēta. Par Zemgales bīskapam atņemto un Rīgai piespriesto Babates pili Rīgas pilsēta samaksāja 37 sudraba markas un palīdzēja pie jaunas pils būves otrpus Lielupei.
1228. gadā zemgaļi un kurši rīkoja karagājienu uz Daugavgrīvu, kura laikā, iespējams, tika nopostīts arī Babītes cietoksnis.
Poļu-zviedru kara laikā 1604. gadā Rīgas landfogteju sadalīja trīs daļās (Babītes, Biķera un Katlakalna draudzes novados), katrā pa četriem pagastiem. Zviedru Vidzemes laikā 1660. gadā Babītes draudzes novadu sadalīja Salas un Piņķu draudzes novados.

## Muižas
1782. gadā Piņķu draudzes novadā bija šādas muižas:
*Piņķu mācītājmuiža (*Finkenhof Pastorat*), tagad Dzilnuciems
*Piņķu muiža (*Finkenhof*), 
*Beberbeķu muiža (*Bebberbek, Beberbeck*), 
*Švarcmuiža jeb Hāgenu muiža (*Schwartzenhof, Hagenshof*), 
*Bieriņu muiža (*Kolzen, Lindenruh*)
* Anniņmuiža (*Annenhof*), 
* Švarcenieku muiža (*Schwarzeckshof*), 
* Mazdammes muiža (*Klein-Dammenhof*).


BM09163Am.jpg|Beberbeķu muiža, Broce, 1804
BM09165Am.jpg|Piņķu muižas kungu māja, 1804
BM09160Am.jpg|Piņķu baznīca


## Ārējas saites
*
*
*

## Atsauces
Pēčas apriņķis

**Pēčas apriņķis** () ir Ungārijas Baraņas meģes administratīvā iedalījuma vienība valsts dienvidos. Robežojas ar Baraņas meģes Pēčvāradas apriņķi austrumos, Bojas apriņķi dienvidaustrumos, Šiklošas apriņķi dienvidos, Šeljes apriņķi dienvidrietumos, Sentlērincas apriņķi rietumos, Heģhātas apriņķi ziemeļrietumos un Komlo apriņķi dienvidos, kā arī Tolnas meģes Boņhādas apriņķi ziemeļaustrumos.
Ilga Rismane

**Ilga Rismane** (dzimusi Rīgā , mirusi ) bija latviešu dzejniece un publiciste. 1956. gadā beigusi Rīgas 21. vidusskolu.
Pirmā publikācija — 1957. gada oktobrī.
 
1965. gadā absolvējusi LVU Vēstures un filoloģijas fakultāti.
No 1963. līdz 1969. gadam strādājusi Rīgas 12. bibliotēkā, no 1970. līdz 1986. gadam — par Rīgas Pionieru pils Jauno autoru pulciņa vadītāju (kopā ar dzejnieci Ilgu Bērzu).
Latvijas Rakstnieku savienības biedre no 1994. gada. Apbalvota ar Izglītības un zinātnes ministrijas Goda rakstu.
I. Rismane sarakstījusi vairākus dzejoļu krājumus, kā arī atdzejojusi no vācu, serbu un mongoļu valodas. Viņas dzejā galvenokārt izskan liriskas pārdomas un dabas motīvi.

## Dzejoļu krājumi
* "Ķimenes nemierā, ķimenes mierā" (1972)
* "Pelēns cepa rausi" (1973)
* "Starp sarkano un balto āboliņu" (1979)
* "Nākamā soļa aicinājums" (1985)
* "Pilnas zīļu rudens klētis" (2002)

90. gados Ilga Rismane sarakstījusi vairāk nekā 10 nelielas grāmatas bērniem, lielāko daļu no tām pati ilustrējusi:

* "Ežuks un Lapsa" (1991)
* "Sniegainīši" (1991)
* "Pūķis Puķis" (1991)
* "Zirnis, pupa, lēca" (1992)
* "Baibiņa, Bobis un bikses" (1993)
* "Ancis, pekainis un šokolāde" (1994)
* "Balva balvai" (1994)
* "Cālēns Čabulis" (1994)
* "Zaķīši Zaķīšos" (1995)
* "Pļavu puķes kā daiļas dainas" (1997)
* "Ar cekuliņu kupenā" (1997)
* "Blāzmas un brāzmas" (1999)
* "Pa staru augšup kāpju" (1999)
* "Dāvana — saulīte" (2000)
u.c.

## Ārējās saites
* Ilga Rismane: Zasulauka zirgkastaņas. Dzejoļkopa ar Viktora Līvzemnieka ievadvārdiem. Karogs, nr. 8/1987, 53.–58. lpp.

## Atsauces
Tokugava Iejasu

**Tokugava Iejasu** (; dzimis , miris ) bija japāņu feodālis. Tokugavas šogunāta dibinātājs un pirmais sjoguns. Viena no svarīgākajām personām Japānas vēsturē.

Viņš cīnījās par centralizētas feodālas valsts izveidošanu. 1600. gadā sagrāba varu, 1603. gadā piespieda imperatoru piešķirt viņam sjoguna titulu, pēc diviem gadiem atkāpās no amata, tomēr saglabāja varu līdz pat savai nāvei 1616. gadā. Pēc nāves viņa mauzolejs Niko kļuva par vienu no svarīgākajām svētnīcām Japānā.
## Attēlojums mākslā un kino
Iejasu dzīve un sasniegumi tika izmantoti kā paraugs kā attēlot Japānas līderi, piemēram Džeimsa Klavela vēsturiskajā romānā "Sjoguns", kā arī šīs grāmatas 1970. gadu Ričarda Čemberlena TV seriālā un jaunākajā 2024. gada miniseriālā, kura pamatā ir romāns.

## Literatūra
* Bolitho, Harold (1974). *Treasures Among Men: The Fudai Daimyo in Tokugawa Japan*. New Haven: Yale University Press. .
* McClain, James (1991). *The Cambridge History of Japan* Volume 4. Cambridge: Cambridge University Press.
* McLynn, Frank (2008). *The Greatest Shogun*, *[[BBC History (magazine)|BBC History Magazine]]*, Vol. 9, No. 1, pp 52–53.
* あおもりの文化財 徳川家康自筆日課念仏 – 青森県庁ホームページ  
* Sansom, George (1961). *A History of Japan, 1334–1615*. Stanford: Stanford University Press. .
* Totman, Conrad D. (1967). *Politics in the Tokugawa Bakufu, 1600–1843*. Cambridge: Harvard University Press. .

## Atsauces

## Ārējās saites

* The Christian Century in Japan, by Charles Boxer
Protesti Tiaņaņmeņa laukumā

thumb|Studentu protesti Tiaņaņmeņa laukumā
**Protesti Tiaņaņmeņa laukumā** notika 1989. gada pavasarī. Naktī no 3. uz 4. jūniju protesti tika vardarbīgi pārtraukti.

1989. gada 14. aprīlī mira Komunistiskās partijas bijušais ģenerālsekretārs Hu Jaobans, kas dzīves laikā bija kļuvis par studentu kustības reformu simbolu. Nākamajās dienās vairāki tūkstoši studentu pulcējās Tiaņaņmeņa laukumā, lai pieminētu viņu un aicinātu veidot demokrātiskāku valdību. Nākamajās nedēļās vairāki tūkstoši cilvēku pievienojās studentiem, lai protestētu pret Ķīnas komunistisko valdību.

13. maijā vairāk nekā 100 studentu (vēlāk pievienojās vairāki tūkstoši) uzsāka bada streiku. 19. maijā mītiņa dalībnieku skaits sasniedza apmēram 1,2 miljonus cilvēku, Komunistiskās partijas ģenerālsekretārs Zjao Zjans lūdza beigt demonstrācijas. Tajā pašā dienā Ķīnas premjers Li Pens pasludināja karastāvokli.

Naktī no 3. uz 4. jūniju ķīniešu karaspēks sasniedza Tjaņaņmiņa laukumu un, šaujot uz cilvēkiem, apspieda protestus. Oficiālais mirušo skaits netika publicēts, tiek uzskatīts, ka bojā varēja iet no vairākiem simtiem līdz pat vairākiem tūkstošiem cilvēku. 5. jūnijā kāds vīrietis, kura identitāte nav zināma līdz pat šim brīdim, vairākas minūtes bloķēja tanku kolonnu. Fotogrāfija, kurā attēlots šis brīdis, vēlāk kļuva slavena visā pasaulē.

## Atsauces

## Ārējās saites
Kombinācija (šahs)

**Kombinācija** ( — savienojums) šaha spēlē ir forsēts variants ar dažādu taktisku paņēmienu izmantošanu, kuru realizācija parasti saistīta ar figūru vai bandinieku upurēšanu.

Jautājums, vai upuris ir obligāta kombinācijas pazīme, ir strīdīgs. Piemēram, Emanuels Laskers un P. Romanovskis uzskata, ka upuris izvedot kombināciju nav obligāts, bet M. Botviņņiks, ka "kombinācija ir forsēts variants ar upuri".

Katrā kombinācijā var saskatīt:
* motīvu vai stāvokli, kas norāda uz kombinācijas iespējamību;
* ideju — kombinācijas izpildes paņēmienu; 
* mērķi — kombinācijas rezultātu.

## Piemēri
### Kombinācijas pret karali

: **1. piemērs**
**1. Dg4!** Aizvilināšanas upuris. **1. ... Db5** Melnie nevarēja ņemt dāmu 1. ... Dxg4, jo sekotu 2. Txe8+ Txe8 3. Txe8#. Nederēja arī 1. ... Dd8 2. Dxc8! Txe2 (2. ... Dxc8 3. Txe8) 3. Dxd8+ Lxd8 4. Txe2+-. **2. Dc4!!** Aizvilināšana turpinās. Mēģinājums padzīt melno dāmu no torņa e8 aizsardzības ar 2. a4?? būtu bijusi rupja kļūda, jo pēc 2. ... Dxe2! 3. Dxc8 (3. Txe2 Tc1+) 3. ... Dxe1+ 4. Zxe1 Txc8 uzvarētu melnie. **2. ... Dd7 3. Dc7!! Db5 3. a4! Dxa4** Tagad neglābj 3. ... Dxe2, jo pēc 4. Txe2! baltie uzvar. **5. Te4! Db5 6. Dxb7!** Melnie padevās, jo diagonālē a4-e8 visus lauciņus apdraud balto figūras un dāmas zaudējums vai mats uz e8 kļuvis nenovēršams.

:**2. piemērs**
Partijā Kradoks — Mizess baltie turpināja **1. Zxf6+**, un gaidīja atbildi 1. ... gxf6. Melnie negaidīti turpināja **1. ... Dxf6!** Uzskatot pretinieka gājienu par rupju kļūdu, baltie pasteidzās vairot materiālos ieguvumus: **2. Lxc6+? bxc6 3. Dxb8+ Kd7 4. Dxh8**, tomēr pēc **4. ... Df3!** tiem nācās konstatēt, ka to karalis atrodas mata tīklā. Draud mats uz e2 un apdraudēts tornis h1. Neglābj 5. 0-0, jo pēc 5. ... Lh3 mats uz g2 nav novēršams. Baltos neglāba arī karaļa bēgšanas mēģinājums **5. Kd1 Dxe2+ 6. Kc2 Dxc4+ 7. Kb1 Dd3#**.

### Kombinācijas pret citiem objektiem

: **3. piemērs**
**1. Txd6!** Baltie kombināciju sāk ar kvalitātes upuri, kura mērķis ir ievilināt melno dāmu uz lauciņa d6. **1. ...  Dxd6 2. fxe5** Bandinieka dakšiņa, tas vienlaicīgi uzbrūk dāmai d6 un zirdziņam f6. Lai glābtu zirdziņu melnie nospēlēja **2. ... Dxe5** un pēc **3. Lf4** bija spiesti padoties, jo dāmas zaudējums nav novēršams.
:**4. piemērs**
Baltie turpināja **1. Td6!** ar draudu 2. Dxe5+ Kf7 3. Df6#. Melnie spiesti figūras upuri pieņemt **1. ... Lxe7 2. Lxe7 Dxe7**, bet seko **3. Td7!!**. Atklātais uzbrukums ar vienlaicīgu saistību melno dāmai. Tagad pēc 3. ... Lxd7, seko 4. Dxe7+, bet pēc 3. ... Dxd7 4. cxd7, tādēl melnie padevās.. 

## Atsauces

## Papildu literatūra
* 
* 
* 

## Ārējās saites
* Beautiful combinations 
* Edward Winter. ''What is a Chess Combination?''
Fernandesa

**Fernandesa** (, no personvārda Fernando; vīriešu dzimtē Fernandess) ir spāņu cilmes uzvārds. Cilvēki ar šo uzvārdu:

* Džidži Fernandesa (*Gigi Fernández*; 1964) — ASV un Puertoriko tenisiste;
* Ingrīda Aljaga Fernandesa (*Ingrid Aliaga Fernández*; 1991) — Peru šahiste;
* Mērija Džo Fernandesa (*Mary Joe Fernández*; 1971) — ASV tenisiste.
Aglonas novada pašvaldības vadītāju uzskaitījums

[thumb|178x178px|[Aglonas novada ģerbonis]]
Šajā uzskaitījumā apkopoti **[[Aglonas novads|Aglonas novada]] pašvaldības vadītāji**. Aglonas novads tika izveidots 2009. gada 1. jūlijā, apvienojot Aglonas, Grāveru, Kastuļinas un Šķeltovas pagastus.

## Uzskaitījums

## Ārējās saites
* Aglonas novads

## Atsauces
Madonas novada pašvaldības vadītāju uzskaitījums

Šajā uzskaitījumā apkopoti **[[Madonas novads|Madonas novada]] pašvaldības vadītāji** (arī **Madonas novada domes priekšsēdētāji**). Madonas novads tika izveidots 2009. gada 1. jūlijā, apvienojot Aronas, Barkavas, Bērzaunes, Dzelzavas, Kalsnavas, Lazdonas, Liezēres, Ļaudonas, Mārcienas, Mētrienas, Ošupes, Praulienas, Sarkaņu, Vestienas pagastus un Madonas pilsētu. 2021. gada 1. jūlijā novadam tika pievienoti bijušie Cesvaines, Ērgļu un Lubānas novadi. 2025. gada 1. jūlijā Madonas novadam pievienoja arī Varakļānu novadu.

## Uzskaitījums

## Ārējās saites
* Madonas novads

## Atsauces
Kristīna Makvī

**Kristīna Makvī** (; dzimusi **Kristīna Ena Pērfikta** , mirusi ) bija angļu dziedātāja, taustiņinstrumentāliste un dziesmu autore. Pamatā pazīstama kā britu-amerikāņu rokgrupas *[[Fleetwood Mac]]* dalībniece. Mūziķe karjeras laikā ir izdevusi arī trīs solo albumus, kā arī vienu albumu duetā ar *Fleetwood Mac* kolēģi Lindsiju Bakingemu. *Fleetwood Mac* 1988. gada albumā *Greatest Hits* astoņas ir Makvī kompozīcijas, ieskaitot tādus populārus hitus kā *[[Don't Stop]]*, *[[Little Lies]]*, *[[Everywhere]]* un *[[You Make Loving Fun]]*.

## Diskogrāfija

### Kopā ar ''Chicken Shack''
* *40 Blue Fingers, Freshly Packed and Ready to Serve* (1968)
* *O.K. Ken?* (1969)

### Kopā ar ''Fleetwood Mac''
* *Mr. Wonderful* (1968; sesijas mūziķe)
* *Then Play On* (1969; sesijas mūziķe)
* *Kiln House* (1970; sesijas mūziķe)
* *Future Games* (1971; oficiāli grupas dalībniece, sākot ar šo albumu)
* *Bare Trees* (1972)
* *Penguin* (1973)
* *Mystery to Me* (1973)
* *Heroes Are Hard to Find* (1974)
* *Fleetwood Mac* (1975)
* *Rumours* (1977)
* *Tusk* (1979)
* *Mirage* (1982)
* *Tango in the Night* (1987)
* *Behind the Mask* (1990)
* *Time* (1995)
* *The Dance* (1997)

### Soloalbumi
* *Christine Perfect* (1970)
* *Christine McVie* (1984)
* *In the Meantime* (2004)

### Kopā ar Lindsiju Bakingemu
* *Lindsey Buckingham/Christine McVie* (2017)

### Izlase
* *Songbird (A Solo Collection)* (2022)

### Singli
* *When You Say* (1969; albums *Christine Perfect*)
* *I'm Too Far Gone (To Turn Around)* (1970; albums *Christine Perfect*)
* *Got a Hold on Me* (1984; albums *Christine McVie*)
* *Love Will Show Us How* (1984; albums *Christine McVie*)
* *Friend* (2004; albums *In the Meantime*)
* *Slow Down* (2022; albums *Songbird*)

## Atsauces
Alsungas novada pašvaldības vadītāju uzskaitījums

150px|thumb|Alsungas novada ģerbonis
Šajā uzskaitījumā apkopoti **[[Alsungas novads|Alsungas novada]] pašvaldības vadītāji**. Alsungas novads tika izveidots 2009. gada 1. jūlijā, pārveidojot Alsungas pagastu par novadu.

## Uzskaitījums

## Ārējās saites
* Alsungas novads 

## Atsauces
Gulbenes draudzes novads

thumb|250px|Gulbenes luterāņu baznīca (2011).
**Gulbenes draudzes novads** () bija viens no Vidzemes guberņas Valkas apriņķa (līdz 1783. gadam — Cēsu apriņķa) draudzes novadiem.

## Muižas

1782. gadā Gulbenes draudzes novadā bija šādas muižas:

*Gulbenes mācītājmuiža (*Pastorat Schwanenburg*)
*Vecgulbenes muiža (*Alt-Schwanenburg*)
*Jaungulbenes muiža (*Neu-Schwanenburg*)
*Lejas muiža (*Aahof*), kroņa muiža
*Litenes muiža (*Lettien, Littin*)
*Valmes muiža (*Walmes, Wallmeshof, Walmeshof*) jeb Tuges muiža (*Taubenhof*) 
*Blomes muiža (*Blumenhof*) 
*Beļavas muiža (*Kortenhof*)  
*Dūres muiža (*Duhrenhof, Kappendorf*)


Attēls:Vecgulbenes draudzes novads 1793.jpg|Gulbenes draudzes novads (1793. gada karte)
Attēls:Gulbene kihelkonna mõisad (1904).jpg|Gulbenes draudzes novada muižas 1904. gadā (no *Wegekarte des Walkschen Kreises mit den Kirchspiels- und Gutsgrenzen*, 1904)


## Ārējās saites
*
*
*

## Atsauces
Alūksnes draudzes novads

thumb|250px|Alūksnes draudzes novads (1793. gada karte).

**Alūksnes draudzes novads** () bija viens no Vidzemes guberņas Valkas apriņķa (līdz 1783. gadam — Cēsu apriņķa) draudzes novadiem.

## Muižas
thumb|left|160px|Alūksnes draudzes novada muižas 1904. gada kartē (no ''Wegekarte des Walkschen Kreises mit den Kirchspiels- und Gutsgrenzen'', 1904).
1782. gadā Alūksnes draudzes novadā bija sekojošas muižas:

*Alūksnes mācītājmuiža (*Marienburg Pastorat*)
*Alūksnes muiža (*Marienburg*) un Aizviķu muiža (*Aiswickshof*)
*Kalnamuiža (*Kalnamuisch*) 
*Nēķenu muiža (*Nötkenshof*)
*Rēzakas muiža (*Rehsack*)
*Šļukuma muiža (*Schlukkum, Schluckum, Schluckumhof*) 
*Tūjas muiža (*Kragenhof*) 
*Zeltiņu muiža (*Seltinghof*) 
*Jaunzeltiņu muiža (*Carlsberg, Karlsberg*)  
*Ziemera muiža (*Semershof*) 
*Bejas muiža (*Kerstenhof, Bejenhof, Beyenhof, Bayenhof, Kerstemois*) 
*Babeckas muiža (*Babeßky, Babetzky*) 
*Kolberģa muiža (*Golbeck, Goldbeck*) 
*Lāsberģes muiža (*Fianden*) 
*Ādama muiža (*Schwarßbeckshof, Schwarzbeeckhof, Schwarzbeckshof*) 
**Kokeskaln* 
*Streidas, Jaunzemi, Birznieki (*Hessenhof, Buschhof*)
thumb|250px|Alūksnes luterāņu baznīca (2000).

File:Bm05225am.jpg|Zeltiņu muiža (Broce, 1790) 
File:BM05224Am.jpg|Zeltiņu muiža
File:Bm05226am.jpg|Zeltiņu baznīcas skats (1790)
File:BM06095Am.jpg|Ādama muiža (1795)


## Ārējās saites
*
*
*

## Atsauces
Aizputes novada pašvaldības vadītāju uzskaitījums

thumb|177x177px|Aizputes novada ģerbonis
Šajā uzskaitījumā apkopoti **[[Aizputes novads|Aizputes novada]] pašvaldības vadītāji**. Aizputes novads tika izveidots 2009. gada 1. jūlijā, apvienojot Aizputes, Cīravas, Kalvenes, Kazdangas, Lažas pagastus un Aizputes pilsētu.

## Uzskaitījums

## Ārējās saites
* Aizputes novads

## Atsauces